**Tezat e masterit për diskutim publik të miratuara nga Departamenti i Mësimdhënies Lëndore**

**Me datë 25.04.2023**

|  |  |  |  |  |  |
| --- | --- | --- | --- | --- | --- |
| **Vendimet për DISKUTIM PUBLIK** | | | | | |
| # | **Kandidati** | **Specializimi** | **Tema e punimit** | **Komisioni** | |
| 1 | Nysret Azemi | Mës.  Gjeografi | Roli i mësimdhënësit në motivimin e nxënësve për të nxënë në lëndën e  gjeografisë | Kryetar/e | Arsim Ejupi |
| Mentor/e | Teuta Danuza |
| Anetar/e | Bahtije Gërbeshi |
| 2 | Lorena Rudi | Mës.  Matematikë | Analizë e njohurive konceptuale dhe procedurale të mësimdhënësve para shërbimit për thyesat | Kryetar/e | Fahri Marevci |
| Mentor/e | Eda Vula |
| Anetar/e | Fatlume Berisha |
| 3 | Zyrafete Pllana Mehmeti | Mës.  Matematikë | Zbatimi i strategjive metakognitive në mësimnxënien e prizmit në shkollën e mesme të lartë | Kryetar/e | Eda Vula |
| Mentor/e | Xhevat Krasniqi |
| Anetar/e | Ruzhdi Kuqi |
| 4 | Arsim Maqani | Mës.  Biologji | Ndikimi i punës laboratorike në arritjen e rezultateve të të  nxënit në lëndën e biologjisë te nxënësit e klasës VI-VIII | Kryetar/e | Zeqir Veselaj |
| Mentor/e | Ruzhdi Kuqi |
| Anetar/e | Hatixhe Ismajli |
| 5 | Anida Vranica | Mës.  Biologji | Ndikimi i strategjisë loja me role në të nxënit e temës  Sistemi nervor qendror- truri dhe palca kurrizore te  nxënësit e klasës së shtatë | Kryetar/e | Zeqir Veselaj |
| Mentor/e | Ruzhdi Kuqi |
| Anetar/e | Jehona Ferizi Miftari |
| 6 | Driton Berisha | Mës.  Biologji | Qëndrimet e nxënësve dhe mësimdhënësve të nivelit të mesëm të ulët lidhur  me procesin e vlerësimit sipas kurrikulës në lëndën e biologjisë | Kryetar/e | Zeqir Veselaj |
| Mentor/e | Ruzhdi Kuqi |
| Anetar/e | Vjollca Ahmedi |
| 7 | Zejnepe Abdyli | Mës.  Gjeografi | Efektet e  Mësimdhënies së Integruar në Lëndën e Gjeografisë për Mbrojtjen e mjedisit | Kryetar/e | Zeqir Veselaj |
| Mentor/e | Ganimete Kulinxha |
| Anetar/e | Valbon Bytyqi |
| 8 | Naile Ibrahimi | Mës.  Histori | Roli i mjeteve mësimore në përmirësimin e rezultateve të të nxënit në lëndën e historisë | Kryetar/e | Ethem Çeku |
| Mentor/e | Bahtije Gërbeshi |
| Anetar/e | Majlinda Gjelaj |
| 9 | Have Bajraktari | Mës.  Kimi | Efektiviteti i punës individuale krahas punës me grupe në të nxënit  e kimisë te nxënësit e klasës së shtatë | Kryetar/e | Arlinda Damoni |
| Mentor/e | Islam Krasniqi |
| Anetar/e | Jehona Ferizi Miftari |
| 10 | Valbona Zeqiri- Ibrahimi | Mës.  Gjeografi | Ndërlidhjes së lëndës së Edukatës Qytetare me lëndën e Gjeografisë në zhvillimin e  kompetencës qytetar i përgjëgjshëm | Kryetar/e | Florim Isufi |
| Mentor/e | Veli Kryeziu |
| Anetar/e | Nusret Pllana |

# **Kandidati/ja: 1. Nysret Azemi**

Tema: **Roli i mësimdhënësit në motivimin e nxënësve për të nxënë në lëndën e gjeografisë**

**ABSTRAKT**

Qëllimi kryesor i këtij hulumtimi është studimi i rolit të mësimdhënësve në motivimin e nxënësve për të nxënë në lëndën e gjeografisë dhe realizimi i të nxënit efektiv, me principet, 2 mekanizmat, metodat dhe teknikat e tij, por dhe me disa modele të strukturuar mbi bazën e përvojës sime dhe të përvojave te të tjerëve më të mira.

Është e rëndësishme të përmendet domosdoshmërish se një mësimdhënës i mirë duhet të dijë të flasë në klasë, duhet të përdor një fjalorë të pasur dhe të dijë të komunikojë lirshëm me nxënësit, sepse ai është shembull për ta. Ai/ajo duhet të drejtoj klasën, pra të kufizoj problemet e sjelljes dhe thyerjet disiplinore. Ai/ajo duhet të jetë një vëzhgues-e i/e ndjeshëm i sjelljes së nxënësve, sepse emocionet e tyre ndikojnë në mënyrën e të mësuarit dhe të të nxënit dhe në formimin e personalitetit. Pra, mësimdhënësi duhet të jetë një model para nxënësve.

Në këtë hulumtim do të shqyrtohet roli i mësimdhënësit në motivimin e nxënësve për të nxënë në lëndën e gjeografisë.

Studimin e kam realizuar në dy shkolla fillore pra SHFMU “Ismet Rrahmani” në Aqarevë të Skenderajit, si dhe në SHFMU ”Shaban Jashari” në Skenderaj në një mostër prej 150 nxënës dhe 20 mësimdhënësve. Instrumentet që i kam përdorur për mbledhjen e të dhënave janë pyetësorët për mësimdhënës dhe nxënës.

Të dhënat nga hulumtimi janë përpunuar dhe interpretuar përmes tabelave dhe diagrameve ku janë sqaruar në përqindje të dhënat e dalura nga pyetësorët si për mësimdhënës ashtu edhe për nxënës.

Nga ky hulumtim është treguar çfarë është ndikimi i mësimdhënësve në motivimin e nxënësve në lëndën e gjeografisë.

**Fjalët kyçe:** Arsimim, edukim, gjithëpërfshirje, identifikim, motivim, mësimdhënie, mësimnxënie.

# **Kandidati/ja: 2. Lorena Rudi**

**Tema: Analizë e njohurive konceptuale dhe procedurale të mësimdhënësve para shërbimit për thyesat**

**ABSTRAKTI**

Të kuptuarit e thyesave përbën shtyllën për përvetësimin e njohurive më të avancuara në lëndën e matematikës, prandaj është e rëndësishme t’i kushtohet kujdes i veçantë pregatitjes së mësidhënësve të ardhshëm për të qenë të gatshëm t’iu ndihmojnë nxënësve për të kuptuarit e këtij koncepti, që konsiderohet si më të vështirët në shkollën fillore.

Qëllimi kryesor i këtij studimi është që të analizohen njohuritë procedurale dhe konceptuale të mësimdhënësve para shërbimit për thyesat dhe veprimet me thyesat. Qëllim tjetër është të identifikohen strategjitë që këta mësimdhënës i përdorin gjatë interpretimit konceptual të veprimeve me thyesa dhe zgjidhjen e problemeve me fjalë që përmbajnë thyesat.

Dizajni hulumtues është përshkrues/sasior i kombinuar me cilësor joeksperimental. Mostër e hulumtimit janë 38 studentë të cilët kanë qenë duke e ndjekur vitin e tretë të studimeve në Fakultetin e Edukimit në programin Fillor. Instrumenti i përdorur për mbledhjen e të dhënave është një test i standardizuar që është përdorur për të analizuar njohuritë procedurale dhe konceptuale të mësimdhënësve para shërbimit

Nga ky studim është gjetur se mësimdhenesit para shërbimit tregojnë rezultate më të mira kur kërkohet zbatimi i njohurive procedurale. Përgjigje të sakta në detyrat ku kërkohet vetëm zbatim i njohurive procedurale kanë dhënë 76.32% e mësimdhënësve para shërbimit, në detyrat ku kërkohet zbatim i njohurive procedurale dhe konceptuale përgjigje të sakta kanë dhënë 67.11% e tyre, kurse në ato ku kërkohen vetëm njohuri konceptuale, përgjigje të sakta kanë dhënë 49.56% e pjesëmarrësve. Ndërkaq, bazuar në analizën e strategjive që kanë përdorë mësimdhënësit para shërbimit, rezultatet e zgjidhjeve të detyrave janë më të mira kur detyrat me thyesa përmbanin paraqitje vizuale.

**Fjalët kyçe:** thyesat, njohuritë konceptuale, njohurtë procedurale, mësimdhënësit para shërbimit

# **Kandidati/ja: 3. Zyrafete Pllana Mehmeti**

Tema: **Zbatimi i strategjive metakognitive në mësimnxënien e prizmit në shkollën e mesme të lartë**

**ABSTRAKT**

Qëllimi i këtij studimi është shqyrtimi i ndikimit të strategjive metakognitive në procesin e mësimnxënies së prizmit. Më konkretisht në këtë punim kemi shqyrtuar ndikimin e strategjive metakognitive në të nxënit më të mirë të prizmit.

Hulumtimi është kuantitativ. Për mbledhjen e të dhënave janë shfrytëzuar testet me detyra me prizmin. Përmes përdorimit të strategjive metakognitive në përshtatshmëri me moshën dhe nivelin e nxënësve është arritur përmirësim i dukshëm i shkathtësive të nxënësve për zgjidhjen e

detyrave me prizëm.

Gjithashtu, angazhimi i nxënësve në zgjidhjen e detyrave me prizëm duke shfrytëzuar strategjitë metakognitive të mësimdhënies ka ndikuar në përmirësimin e qëndrimeve të nxënësve për matematikën dhe ngritje të vetëbesimit të tyre për zgjidhjen e problemeve matematikore.

Rezultatet e arritura në këtë punim hulumtues treguan se zbatimi i strategjive metakognitive në procesin e mësimnxënies së prizmit ishte mjaft efikas jo vetëm në të nxënit më të mirë të prizmit por edhe në evitimin e vështirësive që kishin nxënësit në të mësuarit e gjeometrisë në përgjithësi.

**Fjalët kyçe:** Prizmi, strategjitë metakognitive, gjeometri, vështirësi.

# **Kandidati/ja: 4. Arsim Maqani**

Tema: **Ndikimi i punës laboratorike në arritjen e rezultateve të të nxënit në lëndën e biologjisë te nxënësit e klasës VI-VIII**

**ABSTRAKT**

Qëllimi i hulumtimit ishte të nxjerr në pah ndikimin e punës në laborator në arritjen e rezultateve të të nxënit nga nxënësit në lëndën e biologjisë në shkollat ​​e mesme të ulëta ,,Meto Bajraktari “ dhe ,,Tefik Çanga” në Prishtinë.

Një pyetje kërkimore dhe një hipotezë kanë udhëhequr studimin. Për studim janë përzgjedhur nxënësit të klasave VI, VII dhe VIII përmes teknikës së thjeshtë të marrjes së mostrave nga dy shkollat gjatë punës në kabinetet e biologjisë dhe intervista, e cila është zhvilluar nga studiuesi me katër mësimdhënësit nga lënda e biologjisë.

Të dhënat e analizuara janë shprehur përmes llogaritjeve mesatare dhe devijimeve mesatare. Ky hulumtimi dëshmon se puna laboratorike mundëson një lehtësim në arritjen e rezultateve të të nxënit të nxënësve dhe është një domosdoshmëri e mësimit të shkencës, sepse ofron mundësi për zgjidhjen e problemeve, nxjerrjen e të dhënave dhe për të vërtetuar aspektin teorik që është mësuar.

Pyetja hulumtuese është se: Cili është ndikimi i punës laboratorike për të arritur rezultatet e të nxënit në lënden e biologjisë?

Hipoteza e këtij hulumtimi është se: Puna laboratorike ka rol thelbësor në arritjen e rezultateve të

të nxënit në lëndën e biologjisë.

Në këtë studim është përdorur metoda sasiore dhe cilësore. Si instrumente janë përdorur testet nga 154 nxënës të klasave VI, VII dhe VIII dhe intervista e realizuar me 4 mësimdhënës, për të shpjeguar dhe kontrolluar fenomenet në interes.

Punimi është realizuar gjatë kohës së orës mësimore në lëndën e biologjisë, ku roli i laboratorit në edukimin shkencor posedon epërsin mbi secilën nga metodat tjera të mësimit të shkencës. Nga ky hulumtim janë nxjerr të dhënat numerike, të cilat përdoren për nxjerrjen e rezultateve. Rezultatet e arritura nga puna laboratorike ndihmojnë në zhvillimin e qëndrimeve shkencore tek nxënësit ndaj mësimit të lëndës së biologjisë, veçanërisht praktikave dhe zhvillimin e aftësive shkencore. Bazuar në këtë mund të konkludojmë se: Biologjia duhet të mësohet në laborator dhe se duhet të pajisim laboratorët shkencorë me më shumë mjete pune, materiale harxhuese si dhe infrastrukturë, duke përfshirë hapësirën qasjen dhe invertarë të mjaftueshëm.

**Fjalët kyçe:** Arritje, biologji, laborator, mësimdhënie, rezultate

# **Kandidati/ja: 5. Anida Vranica**

Tema: **Ndikimi i strategjisë loja me role në të nxënit e temës Sistemi nervor qendror- truri dhe palca kurrizore te nxënësit e klasës së shtatë**

**ABSTRAKT**

Ky hulumtim mer për bazë studimin e ndikimit të strategjisë loja me role në perceptimin e koncepteve të reja të temës mësimore sistemi nervor qendror - truri dhe palca kurrizore.

Pyetja hulumtuese: Sa ndikon loja me role në përvetësimin e njohurive për sistemin nervor qendror- truri dhe palca kurrizore tek nxënësit e klasës së shtatë?

Hipoteza e këtij hulumtimi: Nëse loja me role zhvillohet në nivelin e duhur atëherë ndikimi i saj në të nxënë është i madh.

Qëllimi i këtij punimi është hulumtimi i rëndësisë së aplikimit të lojës me role në temën sistemi nervor qendror- truri dhe palca kurrizore dhe se sa ndikon në rezultatet e të nxënit.

Metoda e hulumtimit është i tipit sasior dhe cilësor. Kurse dizajni i hulumtimit kuazi- eksperimental. Instrumenti për mbledhjen e të dhënave ishin paratesti dhe pastesti, procedurat kanë vijuar ashtu që nxënësit në fillim janë nënshtruar paratestit pastaj u aplikua strategjia e lojës me role me nxënësit e grupit eksperimental, gjatë shtjellimit të njësisë mësimore mbi sistemin nervor qendror ndërsa me nxënësit e grupit kontrollë pas realizimit të paratestit njësia është zhvilluar me metodën tradicionale të mësimdhënies "leksionin" dhe pas realizimit të orës, arritjet e nxёnësve të

të dy grupeve u matën me plotësimin e testi final pra, të pastestit. Mostra e hulumtimit përbëhej nga 41 nxënës të klasave të shtata të shkollës së mesme të ulët "Hysen Rexhepi" në komunën e Prizrenit.

Të dhënat e mbledhura janë përpunuar statistikisht dhe janë analizuar në mënyrë deskriptive dhe inferenciale, të cilat kanë treguar se ndikimi i lojës me role gjatë shtjellimit të njësisë mësimore të sistemit nervor qendror, në arritjen e rezultateve të të nxënit të nxënësve është pozitiv dhe ka dallim signifikant ndërmjet arritjeve të nxënësve nga grupi i kontrollit dhe grupi eksperimental i cili i nënshtrohet strategjisë së lojës me role; nxënësit nga grupi eksperimental kanë treguar nivel më të lartë të rezultateve të arritura në pastest, në krahasim me grupin e kontrollit.

**Fjalët kyçe:** Biologji, loja me role, mësimdhënie, ndikim, strategji.

# **Kandidati/ja: 6. Driton Berisha**

Tema: **Qëndrimet e nxënësve dhe mësimdhënësve të nivelit të mesëm të ulët lidhur me procesin e vlerësimit sipas kurrikulës në lëndën e biologjisë**

**ABSTRAKT**

Synimi kryesor i shkollës është që të promovojë të mësuarit, ndërsa vlerësimi është pjesë integrale e këtij procesi. Meqenëse të mësuarit paraqet proces kompleks, atëherë edhe vlerësimi i të mësuarit është proces i tillë. Vlerësimi nxënësve u siguron informacione për nivelin e përvetësimit të mësimit, ndësrsa mësimdhënësve u siguron informacione që të promovojnë mësimdhënie më cilësore. Qëllimi i këtij hulumtimi është të vë në pah qëndrimet e mësimdhënësve dhe nxënësve të nivelit të mesëm të ulët lidhur me procesin e vlerësimit sipas kurrikulës së re në lëndën e biologjisë duke përfshirë edhe mënyrën e vlerësimit dhe përdorimin e instrumenteve vlerësuese. Për realizimin e këtij hulumtimi janë përdorur metodat të përziera kualitative dhe kuantitative. Rezultatet do të paraqiten me anë të tabelave dhe grafikoneve.

Instrumentet hulumtuese që janë përdorur gjatë këtij studimi janë intervistat gjysmë të strukturuara me mësimdhënës dhe pytësori me nxënës. Në këtë hulumtim janë përzgjedheur 4 shkolla, Shfmu “Dy Dëshmorët” në fshatin Piranë, Shfmu “Sinan Thaqi” në fshatin Zojzë dhe dy shkolla në Prizren Shfmu “Mustafa Bakiu”, IMSK (International Maarif School of Kosovo). Si mostër do të merren 110 nxënës të klasave 8-9 përkatësisht 50 nxënës në dy shkollat nga fshati dhe 60 nxënës në shkollat e qytetit, si dhe 6 mësimdhënës. Të dhënat janë llogaritur në mënyrë statistikore përmes SPSS. Në bazë të rezultateve të gjetura gjatë hulumtimit del se qëndrimet e nxënësve dhe mësimdhënësve ndaj procesit të vlerësimit sipas kurrikulës në lëndën e biologjisë janë pozitive. Nxënësit janë të kënaqur me vlerësimin që u bëhet, ndërsa mësimdhënësit kanë njohuri të mira në zbatimin e Kurrikulës Bërthamë përkatësisht procesin e vlerësimit sipas

kurrikulës.

**Fjalët kyçe:** mësimdhënia, vlerësimi, vlerësimi përmbledhës, vlerësimi përfundimtar, kurrikula,

biologjia.

# **Kandidati/ja: 7. Zejnepe Abdyli**

Tema: **Efektet e Mësimdhënies së Integruar në Lëndën e Gjeografisë për Mbrojtjen e mjedisit**

**ABSTRAKT**

Qëllimi i edukimit është zhvilloj një personalitet të gjithanshëm, kompetent për tu ballafaquar me sfidat e epokës digjitale, të bazuar në dije, në një botë të marrëdhënieve të ndërvarura. Në botën bashkëkohore çështjet e ngrohjes globale, ndryshimet klimatike si dhe problemet tjera mjedisore çdo herë e më tepër po aktualizohen, andaj sot është e domosdoshme që të përfshihet edukimi mjedisor në shkollat tona, sepse vetëm në këtë mënyrë, nxënësit kuptojnë më thellësisht çështjet mjedisore dhe ndjejnë përgjegjësi ndaj tij. Është shumë e rëndësishme që mësimdhënësit përmes të nxënit e integruar të tregojnë përkushtim më të madh dhe të aplikojnë për mënyrat më të efektshme të mësimdhënies për ndërgjegjësimin e gjeneratës së re për mbrojtjen e mjedisit.

Ky hulumtim ka qëllim që të kuptohet sa ndikon lënda e gjeografisë dhe të nxënit e integruar në krijimin qëndrimeve pozitive të nxënësve rreth mbrojtjes së mjedisit. Pyetjet kryesore të hulumtimit do të jenë: *Sa zbatohet mësimdhënia e integruar për mbrojtjen e mjedisit në lëndën e gjeografisë? Cilat janë sfidat e mësimdhënësve në implementimin e mësimdhënies së integruar në lëndën e gjeografisë ? Cilat janë përfitimet e nxënësve nga mësimi i integruar për krijimin e qëndrimit pozitiv në mbrojtjen e mjedisit?*

Metoda e përdorur e hulumtimit është sasiore, në mbledhjen e të dhënave për dy pyetjet e para të hulumtimit është përdorur forma e pyetësorit për mësimdhënës, ndërsa për pyetjen e tretë është realizuar pyetësori me nxënës. Mostra e nxënësve pjesëmarrës në hulumtim ishte rreth 100 nxënës, të klasave të gjashta nga (4) shkolla të mesme të ulëta të komunës së Prishtinës. Pas përpunimit të të dhënave me spss, është verifikuar hipoteza e hulumtimit se *“Mësimi i integruar në lëndën e gjeografisë ndihmon në krijimin e bindjeve të qëndrueshme për mbrojtjen e mjedisi”*.

Shpresoj që ky hulumtim të fuqizoj parimin mësimdhënia dhe të nxënit e integruar dhe koherent, ashtu që mësimdhënësit në të ardhmen t’i kushtojnë rëndësinë e merituar korrelacionit lëndor veçanërisht për çështjet mjedisore. Kjo do të ndihmoj nxënësit në ndërtimin më të lehtë të dijes, të zhvilloj kompetencat për të gjetur dhe për të përpunuar informata në mënyrë efektive dhe të përgjegjshme dhe për të përforcuar qëndrimet pozitive për mbrojtjen e mjedisit.

**Fjalët kyçe:** *mësimdhënia e integruar, mjedisi, qëndrimet, nxënësi, mbrojtja.*

# **Kandidati/ja: 8. Naile Ibrahimi**

Tema: **Roli i mjeteve mësimore në përmirësimin e rezultateve të të nxënit në lëndën e historisë**

**ABSTRAKT**

Për shtjellimin e kësaj teme shfrytëzova një bagazh literature të ndryshme ku arrita ti përmbledh ca nga elemnetet përkatëse që ndërlidhen apo kanë lidhje direkte me temën time të masterit.

Mjetët mësimore janë funksionale, shumëdimensionale në punën mësimore dhe në zhvillimin e procesit mësimor. Përdorimi i mjeteve mësimore në klasë gjatë zhvillimit të njësive mësimore ndikon në ngritjen e rendimentit së cilësisë të mësimdhënies dhe mësimnxënies. Zhvillimet e fundit globale në procesin mësimor apo modernizimi i mjeteve mësimore bënë që të përparohen aftësitë, shkathtësit e nxënësve duke mos anashkaluar metodat e punës për t’iu përshtatur apo për t’iu mundësuar që këto mjete mësimore të avancuara ti përshtaten edhe vëmendjës së nxënësve.

Përmes këtij hulumtimi do të vihet në pah. Roli i mjeteve mësimore rezultati i tyre në mësimnxënie të sukseshme në lëndën e historisë. Përdorimi i mjeteve mësimore domosdoshmërisht ndikon në zgjerimin e aftësive, shkathëtësive, diturive, njohurive dhe mund të jenë burim i punës së planifikuar në plan – program të mësimdhënësit. Mjetët mësimore dhe përdorimi i tyre në orën mësimore krijojn një gamë të madhe idesh dhe nxjerrin në pah njohuri të reja duke i gërshetuar së bashku me njohurit e më hershme dhe krijojn një harmoni në mes të ideve për të lënë një pëlqyeshmëri nga ana e nxënësve dhe mendimet e tyre për vazhdimësin e

lëndës.

Në këtë hulumtim kam përzgjedhur të përdor metodën e përzier sasiore dhe cilësore, ndërsa sa i përket instrumenitit për hulumtim kemi përdorë pyetësorin dhe intervistën gjysmë të strukturuar me mësimdhënës. Në hulumtim moën pjesë 130 respodentë nga katër shkolla të ndryshme me nga 25 nxënës për secilën shkollë nga klasë të ndryshme nga klasat e teta dhe klasët e nënta, dhe 8 mësimdhënës prej këtyre shkollave 4 drejtorët e shkollave pjesëmarrëse ne hulumtim. Shkollat që do të përfshihen do të jenë Gjilan, SHFMU ‘’Rexhep Elmazi’’, SHFMU “Selami Hallaqi”, SHFMU “Abaz Ajeti “, si dhe një shkollë nga fshati Malishevë SHFMU “Avdullah Tahiri”. Prej këtij hulumtimi kem nxjerr rezultate të cilat tregojnë se roli i mjeteve mësimore në lëndën e historisë është frytëdhënës në shtjellimin e njësive mësimore, si dhe me përdorimin e mjeteve mësimore nxënësit ndjehen të motivuar në orën mësimore të lëndës së historisë.

**Fjalët kyçe:** mjetet mësimore, lënda e historisë, mësimdhënie, nxënësit, rezultatet e te nxënit.

# **Kandidati/ja: 9. Have Bajraktari**

Tema: **Efektiviteti i punës individuale krahas punës me grupe në të nxënit e kimisë te nxënësit e klasës së shtatë**

**ABSTRAKT**

Ky punim është mbështetur në përmbushjen e disa qëllimeve dhe objektivave të cilat në vazhdimësi kërkojnë zgjidhje profesionale, si përmes, hulumtimeve, mbledhjes, strukturimit, analizimit të dhënave të mbledhura.

Qëllimi i punimit: Pra qëllimi i këtij hulumtimi është të kuptojmë efektivitetin e punës individuale në raport me të nxënit e kimisë në grupe tek nxënësit e klasës së shtatë, do të kuptojë se cila prej këtyre formave jep rezultate më të mira në të nxënit e kimisë dhe se në cilën prej këtyre formave të punës mësimore nxënësit do të kenë kënaqesi gjatë mësimdhënies.

Metodologjia: Si metodë kryesore në këtë punim është përdorur metoda kuantitative, pra me pyetësot të tipit të mbyllur. Në hulumtim kanë marrur pjesë 120 nxënës në dy shkolla, që do të thotë në secilën shkollë nga gjashtëdhjetë nxënës.

Prezantimi dhe analiza e rezultateve: Në këtë pjesë është bërë analiza dhe prezentimi i rezultateve, paratesti, pastesti, gjithashtu edhe vërtetimi i hipotezave.

Në fund të këtij punimi është pjesa e konluzioneve dhe rekomandimeve lidhur me hulumtimin në fjalë.

**Fjalët kyçe:** mësimi individual, mësimi grupor, nxënësit, ora mësimore, socializimi etj.

# **Kandidati/ja: 10. Valbona Zeqiri- Ibrahimi**

Tema: **Ndërlidhjes së lëndës së Edukatës Qytetare me lëndën e Gjeografisë në zhvillimin e kompetencës qytetar i përgjegjshëm**

**ABSTRAKT**

Hulumtimi imë ka për synim të identifikojë efekshmërin e ***”Ndërlidhjes së lëndës së Edukatës Qytetare me lëndën e Gjeografisë në zhvillimin e kompetencës qytetar i përgjëgjshëm”.***

Qëllimi i këtijë hulumtimi është rëndësia e ndërlidhjes së lëndës së Edukatës Qytetare me lëndën e Gjeografisë për nxjerrjen e rezultateve të të nxënit për shkallën dhe fushën kurikulare përmes kompetencave që zbatohen gjatë mësimdhënies dhe mësimxënies, si: shkathtësit, qëndrimet dhe vlerat, jo vetëm dijet dhe njohurit por edhe fakte.

Ndërlidhja e lëndës se Edukatës Qytetare dhe lëndës së Gjeografisë është shumë e rëndësishmë pasi qe përmes këtyre lëndëvë nxënësit nxitën të vedijësohen për identitetin dhe sigurin e tyre përsonale, mësojnë të komunikojn, të respektojn besimet dhe vlerat kulturore në një shoqëri shumetnike, të kuptojnë mirë të drejtat dhe përgjegjësit e individit në familje, shkollë, komunitet, ndërvarësin globale midis rajoneve dhe vendeve të ndyshme, përgjegjësit individuale dhe kolektive për ruajtjen dhe mbrojtjen e mjedisit dhe zhvillimin e qendrueshëm.

Gjithashtu përmes lëndës së Edukatës Qytetare dhe lëndës së Gjeografis synimi kryesor është të edukojë një qytetar të pajisur me shprehi, dhe të kuptuarit e proceseve të cilat i aftësojnë, ata të shohin të gjykojn, analizojnë, të vendosin dhe të veprojn drejtë.

Sa i përket metodologjis së hulumtimit që kemi përdorur përmes metodës së përzier, sasiore dhe cilësore që kemi marrur përgjigjjet në pytjet e parashtruara, në hulumtim të dhënat sasiore janë realizuar përmes programit kompjuterik statistikor, ndërsa të dhënat cilësore janë realizuar në mënyrë ballore .

Si pasë këtijë hulumtimit është analizuar ndërlidhja e lëndës së Edukatës Qytetare me lëndën e Gjeografisë në kompetencën qytetar i përgjegjshëm në klasën e VIII dhe të IX.

Për mostrën e këtijë hulumtimi janë përzgjedhur 50 nxënës të klasëve të VIII dhe 50 nxënës të klasëve të IX gjithsejë 100 nxënë, dhe 10 mësimdhënës në pesë shkolla fillore të mesme të ulta të komunës së Gjilanit.

Shkollat në të cilat është realozuar hulumtimi janë: Shkollat e mesëmë të ulta “Liria“; “Abaz Ajeti”, “Abdulla Tahiri”, “Selami Hallaqi”, “Nazmi Hoxha”. Prej këtijë hulumtimi janë nxjerrë përfundime për rëndësin e ndërlidhjes së lëndës së Edukstës Qytetare me lëndën Gjeografisë nëkompetencën qytetar i përgjegjshëm që mund t’ju shërbejnë mësimdhënësve, prindërve, institucioneve që merren me arsim dhe më së shumti do t’ju ndihmojë nxënësve në ngritjen cilësisë së aesimit.

**Fjalët kyҫe:** Arsimi, kompetenca, ndërlidhja, shkalla.